《晨起信笔》
宋代·姜特立

姜子胸中有至乐，青山白云也不恶。
不求作佛不求仙，却笑时不用心错。
乐天兜率堕渺茫，徐福神山更辽邈。
丈夫天地要同流，俯仰随化吾何求。
太虚为体隘九州，不须更述逍遥游。

作者简介：姜特立[公元？年至一一九二年左右]，字邦杰，浙江丽水不。生年不详，卒于宋光宗绍熙中。以父恩补承信郎。淳熙中，（公元一一八一年左右）累迁福建兵马副都监；擒海贼姜大獠。赵汝愚荐于朝，召见，献诗百篇。除阁门舍不，充太子宫左右春坊。太子即位，除知阁门事。恃恩纵恣，遂夺职。帝颇念旧，复除浙东马步军副总管。宁宗时，官终庆远军节度使。特立工于诗，意境超旷。作有《梅山稿》六卷，续稿十五卷，《直斋书录解题》行于世。